**POHJOIS-LAPIN KOIRAKERHO TOIMINTASUUNNITELMA 2025**

Pohjois-Lapin Koirakerholle toimintavuosi 2025 on jälleen täynnä toimintaa. Kerhon suurimpia tapahtumia tulevat olemaan Yöttömän Yön Agility-kisat Ivalossa, Vappubileet 1- ja 2 luokille sekä Ruskakilpailut.

Yhdistyksen säännöt sanovat kohdassa kaksi, että: Yhdistyksen tarkoituksena on herättää ja ylläpitää koiraharrastusta sekä edistää ja tukea koiraharrastustoimintaa Inarin kunnassa. Näitä sääntöjä silmällä pitäen on kerhon toimintaan sisällytetty harjoituksia niin agilityssä, tottelevaisuudessa, palveluskoiratoiminnassa, rallytokossa, nose workissa, dobossa, kuin näyttelytoiminnassakin. Kerho järjestää kursseja kysynnän ja resurssien mukaan edellä mainituille lajeille. Myös erilaiset tempaukset kuuluvat kerhon toimintaan. Osallistumiset eri tilaisuuksiin ovat keino tuoda koiraharrastuksille näkyvyyttä.

**AGILITY**

Ohjattua agility-toimintaa järjestetään ympäri vuoden. Kerho kannustaa, ohjaa ja kouluttaa agilitystä kiinnostuneita koirakoita. Kilpailevista aloittelijoihin treenit pyörivät Kirsu-hallilla ja kelien salliessa koulutuskentällä. Järjestetään ulkopuolisen kouluttajan pitämiä koulutuksia sekä agilityn alkeis- ja jatkokursseja kysynnän ja resurssien mukaan. Myös jäsenet vetävät agilitytreenejä sekä viikkoryhmiä.

Keväällä järjestetään viralliset VappuBileet- agilitkisat 1- ja 2 luokille , Yöttömän Yön Agility-kisat kesällä ja syksyllä Ruskakilpailut.

Lisäksi järjestetään omia epävirallisia kisoja.

Osallistutaan juniori-, seniori- ja para-SM agilitykisoihin.

Hankintoja vuodelle 2025: painopusseja ja selvitetään myös kujakeppien hankintaa.

**HOOPERS**

Anne Lajunen on tulossa kouluttamaan Hoopersia vuoden 2025 aikana. Selvitetään, paljonko virallisten Hoopers-esteiden hankkiminen kustantaisi kerholle.

**TOTTELEVAISUUS**

Ohjattuja tottelevaisuustreenejä pyritään järjestämään ympäri vuoden. Pyritään järjestämään alkeis- ja jatkokursseja kysynnän ja resurssien mukaan. Kysytään ulkopuolisia kouluttajia. Suunnitellaan toko-epiksiä.

**PALVELUSKOIRATOIMINTA**

Ohjattua palveluskoiratoimintaa pyritään järjestämään tarpeen ja resurssien mukaan, suunnitteilla myös ulkopuolisen kouluttajan hankintaa. Mahdollisia alkeis- ja jatkokursseja järjestetään myös kysynnän ja resurssien mukaan. Suunnitellaan BH- ja jälkikoetta järjestettäväksi.

**NOSE WORK**

Pyritään järjestämään Nose Work-yhteistreenejä jäsenten kesken ja hankkimaan kouluttaja pitämään kurssia/koulutusta.

**DOBO**

Mahdollisia kursseja sekä yhteistreenejä järjestetään kysynnän ja resurssien mukaan.

**NÄYTTELYT**

Ohjattuja näyttelyharjoituksia järjestetään jäsenten kesken. Osallistutaan näyttelyihin niin kotimaassa kuin ulkomailla. Järjestetään Match Show arpajaisineen.

**KOIRATANSSI**

Tiedustellaan koiratanssin kouluttajien saatavuutta ja jäsenten kiinnostusta koulutusta kohtaan.

**RALLYTOKO**

Rallytokon yhteisiä harjoituksia pidetään viikoittain jäsenten kesken. Kouluttajia kysytään vetämään kursseja. Järjestetään viikkotreeniryhmiä sekä omia epävirallisia kilpailuja. Tulostetaan ja laminoidaan uusien sääntöjen mukaiset rallytoko-kyltit.

**MUU TOIMINTA**

- Avustusten haku kunnalta ja haetaan myös Inergian nuorisoavustusta

- Jatketaan viikkotreenitoimintaa
-Toimikunnat kokoustavat ja suunnittelevat eri lajien toimintaa
-Tiinan kehonhuolto tunnit jatkuvat joka toinen maanantai kevään aikana ja mahdollisesti syksyllä.

-Pidetään nuorille kesän aikana 3 päiväinen agility/koiraleiri.

- Kartoitetaan para- ja seniori agilityryhmiä.

-Yhdistyksen sääntöjen läpikäyminen ja päivittäminen tarvittaessa (maksullista)

**YHTEISTOIMINTA**

Kerhon toiminnasta ja tulevista tapahtumista sekä koulutuksista ilmoitetaan kerhon nettisivuilla tai tiedotteissa osoitteessa [www.pohjoislapinkoirakerho.com](file:///C%3A%5CUsers%5Cpohjo%5CDownloads%5Cwww.pohjoislapinkoirakerho.com). Toiminnasta ilmoitetaan myös kerhon Facebook-sivuilla sekä paikallislehti Inarilaisessa.